11 Inoko Yefeta+ mwine Ngileade wadi wa bulwi mukomokomo; wadi mwana wa mwana-mukaji ndumba, Ngileade ye wadi shandya Yefeta.2 Ino mukaja Ngileade nandi wamubutwidile bana bana-balume. Bana ba wandi mukaji pa kutama, bapanga Yefeta kebamunena’mba: “Kusapo kupyana kintu nansha kimo mu njibo ya tata, mwanda wi mwanā mwana-mukaji ungi.”3 Ebiya Yefeta wanyema banababo wakashikata mu ntanda ya Tobe. Kadi bantu bazeuluka bapwana na Yefeta kebamulonda.4 Kitatyi pa kupita’po, bene Amone balwa na Isalela.+5 Bene Amone pa kulwa na Isalela, bakulumpe ba Ngileade baenda ponka na ponka kukajokeja Yefeta wadi mu ntanda ya Tobe.6 Banena Yefeta amba: “Iya wikale mukatampe wetu wa basola, amba tulwe na bene Amone.”7 Ino Yefeta watentulula bakulumpe ba Ngileade amba: “Mwene i banwe baunshikilwe bikatampe mwampanga mu njibo ya tata?+ Mwanda waka mubaiya kondi pano pomudi mu tusua?”8 Penepa bakulumpe ba Ngileade balondolola Yefeta amba: “O mwanda mwine otwajokela pano kodi. Shi wende netu ulwe na bene Amone, usa kwikala muledi wetu pa bekadi bonso ba Ngileade.”+9 Ebiya Yefeta watentulula bakulumpe ba Ngileade amba: “Shi mubaunjokeja mwanda wa kukalwa na bene Amone kadi Yehova anekenenye’bo, nabya bine nkekala muledi wenu!”10 Bakulumpe ba Ngileade banena Yefeta amba: “Yehova ekale kamoni* pa bukata bwetu shi ketulongelepo mowanenena’mo.”11 Penepa Yefeta waenda na bakulumpe ba Ngileade, bantu bamutūla ke wabo muledi ne mukatampe wa basola. Kadi Yefeta wapituluka mu binenwa byandi byonso ku meso a Yehova mu Mizipa.+12 Kupwa Yefeta watuma mikendi kudi mulopwe wa bene Amone+ amba: “Le udi nami mwanda’ka* oila kutamba ntanda yami bulwi?”13 Ebiya mulopwe wa bene Amone wanena mikendi ya Yefeta amba: “I mwanda Isalela wayete ntanda yami pobadi bakanda kutamba mu Edipito,+ tamba ku Alenona+ kufika ne ku Yaboko kutūla ne ku Yodano.+ Pano jokejai’yo mu biyampe.”14 Ino Yefeta watuma monka mikendi kudi mulopwe wa bene Amone15 bamulombole amba:“Mo mwanenena Yefeta amba: ‘Isalela kayetepo ntanda ya bene Moabu+ ne ntanda ya bene Amone,+16 mwanda pobakandile kutamba mu Edipito, Isalela wapityile mu ntanda mutuputupu kutūla ne ku Dijiba Dityila,+ kupwa baiya ku Kadesha.+17 Penepa Isalela watuma mikendi kudi mulopwe wa Edoma+ amba: “Tubakwisāshila tupite’po bidi mu ntanda yobe,” ino mulopwe wa Edoma kwivwana mpika. Batumina ne mulopwe wa Moabu+ musapu, ino nandi kaitabijepo. O mwanda Isalela washikete’nka mu Kadesha.+18 Abo pa kupita mu ntanda mutuputupu, bakonkolokele ntanda ya Edoma+ ne ntanda ya Moabu. Baenda dya kutunduka kwa ntanda ya Moabu+ batūla nkambi mu ntanda ya Alenona; kebatwelelepo mu mukalo wa Moabu,+ mwanda Alenona o wadi mukalo wa Moabu.19 “‘Kupwa Isalela watuma mikendi kudi Shihone mulopwe wa bene Amole, mulopwe wa Heshebone, Isalela wamunena’mba: “Tubakwisāshila tupite’po bidi mu ntanda yobe twende ku kifuko kyetu.”+20 Ino Shihone kakulupilepo Isalela amba atyibuluke ntanda yandi, penepa Shihone wakongela bantu bandi bonso pamo watūla nkambi mu Yahaza ne kulwa walwa Isalela bulwi.+21 Penepa Yehova Leza wa Isalela wapāna Shihone ne bantu bandi bonso mu kuboko kwa Isalela, nabo bebanekenya, kupwa Isalela wayata ntanda yonso ya bene Amole, bekadi ba ntanda’ya.+22 Enka nenki bayata ntanda yonso ya bene Amole tamba ku Alenona kufika ne ku Yaboko, ne tamba mu ntanda mutuputupu kufika ne ku Yodano.+23 “‘I Yehova Leza wa Isalela wapangile bene Amole ku meso a Isalela bantu bandi,+ ino banwe kemusake kwibapanga?24 Mwene mwayete bintu byo-byonso byemupēle leza wenu Kemoshi+ ke byenu? Nanshi muntu yense wapangwa na Yehova Leza wetu ku meso etu ye otusa kupanga.+25 Le banwe mutabukile Balaka+ mwanā Zipole mulopwe wa Moabu? Lelo kashā kadi mwipotomeje na Isalela, nansha le kashā ke mulwe nabo?26 Padi pashikete Isalela mu Heshebone ne bibundi bidi mu bwendeji* bwakyo,+ ne mu Aloele ne bibundi bidi mu bwendeji bwakyo, ne mu bibundi byonso bidi ku mungo ya Alenona mu myaka 300, mwanda waka kwailepo nansha dimo kwibajokeja mu kine kitatyi’kya?+27 Ami nkikupilepo mambo, ino ubaluba pa kuntamba bulwi. Yehova Mutyibi+ ekale mutyibi dyalelo pa bukata bwa bantu ba Isalela ne bantu ba Amone.’”28 Ino mulopwe wa bene Amone kaivwenepo musapu wamutumine Yefeta.29 Mushipiditu wa Yehova watūkila Yefeta,+ nandi wapita mu Ngileade ne mu Manase waenda ku Mizipe wa Ngileade,+ kadi tamba ku Mizipe wa Ngileade walunguluka kufika ne ku bene Amone.30 Kupwa Yefeta wapika mpiko+ kudi Yehova amba: “Shi upāne bene Amone mu kuboko kwami,31 nabya muntu ense ukatamba pa kibelo kya yami njibo kwiya kuntundaila ponsa kujoka kudi bene Amone mu ndoe, ukekala wa Yehova,+ nami nkamupāna bu kyamulambu kisōkwe.”+32 Ebiya Yefeta waenda kukalwa na bene Amone, Yehova nandi webapāna mu kuboko kwandi.33 Webatapa, ke kutapa i kukunya, tamba ku Aloele kufika ne ku Minite—bibundi 20—kutūla ne ku Abele-Kelamimi. Enka nenki bene Amone banekenibwa ku meso a bene Isalela.34 Ku mfulo Yefeta wafika kwandi mu Mizipa,+ ino tala! wandi mwana mwana-mukaji watamba kumutundaila, omba ñoma koku uja! Aye ye wadi wandi mwana umo kete. Kadipo na mwana mukwabo mwana-mulume nansha mwana-mukaji.35 Aye pa kumumona, wasana bivwalwa byandi kanena’mba: “Yō, a wami mwana! Ubantyumuna mutyima,* mwanda ubaikala muntu onapanga. Ino kendi mwasame kala kyakanwa kyami kudi Yehova, nkikibwanyapo kujokela kunyuma.”+36 Ino wamutentulula’mba: “A tata shi kodi kala mwasame kyakanwa kyobe kudi Yehova, nongele enka molaile’kyo,+ mwanda Yehova walubwila balwana nobe kinongo pa mwanda obe, ke bene Amone kadi.”37 Kupwa wanena shandi amba: “Kinongelwe namino: Ndeke ngikale kwa bunka mu myeji ibidi, ndeke ñende mu ngulu nkadile bujike bwami na bakwetu bana-bakaji.”*38 Nandi wanena’mba: “Enda!” Ebiya wamutuma myeji ibidi, penepa waenda na bakwabo ku ngulu kukadila bujike bwandi.39 Ku mfulo kwa myeji ibidi, wajokela kwa shandi, kupwa shandi wavuija mpiko yaamupikīle.+ Kalēlepo nansha dimo na mwana-mulume. Kyaikala ke kibidiji* mu Isalela:40 Mwaka ne mwaka, bansongwakaji ba mu Isalela badi benda kukatendela mwanā Yefeta mwine Ngileade mafuku aná ku mwaka.
bem_Latn